**Ietekmes uz vidi novērtējuma sākotnējās sabiedriskās apspriešanas sanāksmes paredzētajai darbībai smilts-grants, smilts un mālsmilts ieguve atradnē “Vālodzes”**

**PROTOKOLS**

2022.gada 26.maijā

Saskaņā ar Covid-19 infekcijas izplatības pārvaldības likumu sabiedriskā apspriešana notika attālināti tiešsaistes videokonferencē, izmantojot ZOOM vietni

Sanāksmes sākums 17:00

Sanāksmes moderators Inga Gavena

Sanāksmē piedalās Darbības ierosinātāja pārstāvji

Jānis Māsēns un Inga Gavena

Sanāksmē piedalījās (reģistrējās) 4 dalībnieki

**Sanāksmi atklāj I.Gavena.**

Informē, ka sanāksme tiek ierakstīta un videoieraksts tiks publiskots SIA “Firma L4” interneta vietnē sadaļā Pieteikumi publiskajai apspriešanai

Norāda, ka jautājumus iespējams uzdot tiešsaistē, vai vēlāk nosūtot SIA “FirmaL4” vai adresējot personīgi I.Gavenai. Ieteikumus IVN Programmai rekomendējams nosūtīt tieši Vides pārraudzības valsts birojam.

**Inga Gavena** informē par IVN procesa būtību, mērķiem un uzdevumiem, sākotnējās sabiedriskās apspriešanas vietu IVN procesā un turpmākajām rīcībām IVN procesa īstenošanai. Prezentāciju turpina ar informāciju par paredzēto darbību un tās īstenošanas vietu, piegulošajiem zemes īpašumiem. Īsi raksturo prognozējamās derīgo izrakteņu ieguves radītās ietekmes uz vidi, kā arī plānotos pasākumus ietekmju detalizēšanai un novērtēšanai. Īsi tiek raksturoti jau šobrīd zināmie pasākumi, kādi tiks veikti ietekmju mazināšanai, tai pat laikā norādot, ka pamatojoties uz IVN izpētes procesā iegūtajiem rezultātiem tik izvērtēti šo un iespējams citi nepieciešamie pasākumi ietekmju mazināšanai, nodrošinot, ka ietekmes ārpus karjera teritorijas nepārsniedz normatīvajos aktos noteiktās robežvērtības.

Lūdz klātesošos uzdot jautājumus.

Ar viena dalībnieka reģistrāciju radās tehniskas problēmas, kas tika atrisinātas.

**Diskusiju daļa**

Dalībniekiem nav jautājumu vai komentāru

Inga Gavena pateicas sanāksmes dalībniekiem, atgādina par iespējām kontaktēties E-pastā inga.gavena@gmail.com

Kā arī informē, ka SIA “Firma L4” interneta mājas lapā ir iespējams iepazīties ar visiem materiāliem, arī ar šīs sanāksmes videoierakstu un uzdot jautājumus.

Tāpat lūdz ierosinājumus par jautājumiem, kas iekļaujami IVN programmā nosūtīt Vides pārraudzības valsts birojam.

**Papildinājums protokolam**

Laika posmā no 26.maija līdz 31.maijam netika saņemti jautājumi vai iesniegumi saistībā ar Paredzēto darbību E-pastā inga.gavena@gmail.com, vai firmaL4@L4.lv.

Sanāksmes protokolu sagatavoja

I.Gavena

Informāciju apkopoja

I.Gavena